MESSENGER itu apa sih? Jelaskan dalam bahasa melayu ya

Kuar MErcury Surface, Space ENvironment, GEochemistry and Ranging (MESSENGER) ialah satu kuar angkasa lepas Amerika Syarikat tanpa manusia seberat 485 tan yang kini dalam orbit mengelilingi planet Utarid. Ia dilancarkan oleh NASA pada Ogos 2004 untuk mengkaji kandungan kimia, geologi dan medan magnet Utarid. Ia menjadi misi kedua yang berjaya sampai ke Utarid apabila ia terbang lalu pada 14 Januari 2008, diikuti oleh lintas terbang kedua pada 6 Oktober 2008, dan seterusnya buat kali ketiga pada 29 September 2009. (Kuar pertama yang tiba di Utarid ialah Mariner 10 pada 1975.)

MESSENGER merupakan kapal angkasa lepas pertama mengorbit planet Utarid. Ini merupakan suatu hal yang sukar kerana satelit yang tiba langsung dari Bumi akan dipercepat oleh graviti Matahari dan melepasi Utarid terlalu pantas untuk mengorbitnya. Untuk itu, lintas terbang dilakukan dahulu. Usaha memasukkan kapal angkasa lepas ini ke orbit bermula pada 12:45 AM (jam 00:45) UTC 18 Mac 2011. Gerakan penujah berlaku selama kira-kira 15 minit, dengan pengesahan kapal berada dalam orbit Utarid diterima pada 1:10 AM UTC, 18 Mac (9:10 PM EDT, 17 Mac, A.S.). Orbit MESSENGER berbentuk elips, membawanya sedekat  permukaan Utarid dan kemudian  jauh daripadanya setiap 12 jam. Orbit ini dipilih untuk melindungi kuar daripada suhu tertinggi Utarid.

Alatan sains yang dibawa MESSENGER berfungsi dengan baik pada lintas terbang yang lampau terhadapi Bumi, Zuhrah dan Utarid sendiri. Alat-alat ini diaktifkan semula pada 23 Mac, manakala misi pengumpulan data sains rasminya dijangka akan bermula pada 4 April 2011.